Publication: Magyar Közlöny
Issue: MK-1999-90 (Year: 1999, Number: 90)
Era: 1990-2004
Section: 277/1997. (XII. 22.) Korm. rendelet szerint akkreditált pedagógus-továbbképzés keretében folytatott tanulmányok beszámításával. A beszámított programok óraszáma csökkenti
Paragraph Index: 358

(5) Az e rendeletben megállapított bírálati díjat az Oktatási Minisztérium, illetőleg a szakképesítésért felelős miniszter által irányított minisztérium — e rendelet mellékletében meghatározott — bankszámlájára kell befizetni, a rendelkezésre bocsátott készpénz-átutalási megbízáson. A befizetett bírálati díj kezelése és nyilvántartása az államháztartás alrendszereinek bankszámla-vezetési, költségvetési, befizetési és letéti kezelési, valamint kötelezettségvállalási rendjéről szóló jogszabályokban meghatározottak szerint történik. A befizetett bírálati díj az érintett minisztérium bevétele. A bírálati díj a bírálóbizottság feladatainak ellátásához, a jogorvoslati kérelmek elbírálásához, az e feladatokkal összefüggő személyi és tárgyi kiadások fedezetére használható fel. Ha a szakképesítésért felelős miniszter az e rendeletben meghatározott feladatai ellátásába pedagógiai-szakmai szolgáltató intézményt von be, a bírálati díj az intézményi feladatok ellátásának fedezetéül is felhasználható.

Source: https://magyarkozlony.hu/hivatalos-lapok/83766884a7055700ad94c8983253a2db2f3d5e90/dokumentumok/a96c0531e7fa60ee58f12d95ec5c87e89284bfa1/letoltes